**NOLIKUMS**

**MIX pludmales volejbols Dagda**

**1.MĒRĶI UN UZDEVUMI**

1.1. Sekmēt pludmales volejbola attīstību Dagdas novadā un citus novados.

1.2. Popularizēt un veicināt veselīgu dzīvesveidu.

1.3. Paplašināt brīva laika pavadīšanas iespējas.

**2.VIETA UN LAIKS**

2.1. MIX pludmales volejbols DAGDA sacensības notiks 1.septemrī plkst. 10.00, Dagdas ezera jaunajā pludmalē Jelgavas ielā.

**3.SACENSĪBU VADĪBA**

3.1. MIX pludmales volejbols DAGDA sacensības organizē Dagdas novada pašvaldība

3.2. Sacensības vada Dagdas novada sporta pasākumu organizators Harolds Kavinskis tel. 20014272, e-pasts harolds.kavinskis@dagda.lv

**4.SACENSĪBU DALĪBNIEKI**

4.1. Komanda sastāv no viena vīrieša un vienas sievietes uz laukuma.

4.2. Sacensībās var piedalīties visi pludmales volejbola interesenti.

4.3. Sacensību dalībnieku vecums netiek ierobežots.

4.4. Komandas sastāvā drīkst piedalīties tieši divi spēlētāji.

**5.SACENSĪBU NOTEIKUMI**

5.1. Sacensības notiek pēc FIVB volejbola noteikumiem (https://ej.uz/de37) un šī nolikuma speciālajiem nosacījumiem.

5.2. Izspēļu sistēma, pamatojoties uz pieteikto komandu skaitu.

5.3. Spēle notiek, līdz vienas komandas iegūtiem 15 vai 21 punktiem setā (līdz divu punktu pārsvaram), pamatojoties uz pieteikto komandu skaitu. Spēles par 1.- 4. vietu notiek līdz divu setu uzvarai vienai no komandām. Ja grupā komandas iegūst vienādu punktu skaitu, tiek ņemta vēra savstarpējā komandu spēle, ja vairāk par divām komandām ir vienāds punktu skaits, tiek ņemts vēra savstarpējo spēļu iegūto un zaudēto punktu attiecība, ja šie punkti ir vienādi visām komandām, tiek veikta izloze.

5.4. Sacensības tiesā komandu spēlētāji, saskaņā ar spēļu grafiku.

5.5. Nolikumā neatrunātos jautājumus, konfliktsituācijas, risina sacensību organizators.

**6.FINANSIĀLIE NOSACĪJUMI**

6.1. Sacensību organizēšanā un apbalvošanā tiek piesaistīts Dagdas novada līdzfinansējums.

6.2. Pārējos izdevumus, kas saistīti ar spēlētāju dalību sacensībās (transports, ēdināšana), dalībnieki apmaksā paši.

**7. PIETEIKUMI**

7.1. Komandu rakstiskie pieteikumi jāiesniedz sacensību dienā līdz plkst. 9:30

**8.MEDICĪNISKAIS NODROŠINĀJUMS**

Par savu veselības stāvokli katrs sacensību dalībnieks atbildīgs personīgi!

8.1. Sacensību organizatori, nepieciešamības gadījumā, nodrošina ātrās medicīniskās palīdzības izsaukšanu uz sacensību norises vietu.

**9.APBALVOŠANA**

9.1. Sacensību uzvarētāju komanda apbalvo ar kausu un medaļām nākamo vietu ieguvējus ar medaļām.

**10.AIZLIEGUMI**

10.1. Sacensību norises vietā kategoriski aizliegts lietot apreibinošas vielas, piemēram, alkoholu, narkotikas u.c. apreibinošas vielas.

10.2. Ja netiek ievērots punkts 10.1, tad komanda tiek izslēgta no sacensībām.

**11. PERSONU DATU AIZSARDZĪBA**

11.1. Dagdas novada pašvaldība, kā sacensību organizators ciena sacensību dalībnieku privātumu.

11.2. Piesakoties sacensībām, dalībnieks piekrīt savas personas datu apstrādei sacensību organizēšanas vajadzībām. Sacensību rezultātu objektīvai nodrošināšanai ir nepieciešams norādīt dalībnieku vārdu, uzvārdu dzimumu. Citi dati iesniedzami brīvas izvēles kārtībā.

11.3 Publiski redzamajās izspēles tabulās, rezultātos ir redzams dalībnieku vārds, uzvārds. Ja dalībnieks nevēlas tikt uzrādīts publiski redzamajos sarakstos, viņam par to ir jāinformē sacensību organizatori. Šajā gadījumā publiski redzamajos sarakstos, dalībnieks tiks atzīmēts, kā "Anonīms". Anonīms dalībnieks nevar pretendēt un atsakās no jebkādām balvām, kas tiek pasniegtas sacensību dienā.

11.4 Jebkurā brīdī sacensību dalībniekam ir iespēja pieprasīt dzēst vai veikt labojumus savos persona datos.

11.5 Sacensību dalībnieki, piesakoties sacensībām piekrīt sacensību laikā uzņemto foto un videomateriālu izmantošanai sacensību organizatoru vajadzībām publicēšanai Latvijas mediju portālos un sociālos tīklos.

**12. INFORMĀCIJA Oficiālā informācija atrodama www.dagda.lv.**